బి. జనార్దన్‌రెడ్డి

బి. జనార్దన్‌రెడ్డి తెలంగాణ రాష్ట్రానికి చెందిన ఐఏఎస్‌ అధికారి. ఆయన తెలంగాణ రాష్ట్ర పబ్లిక్ సర్వీస్ కమీషన్ చైర్మన్‌గా 2021 మే 19న నియమితుడై, 2021 మే 21న బాధ్య‌త‌లు చేపట్టి, 2023 డిసెంబరు 11న తన పదవికి రాజీనామా చేశాడు.

జననం, విద్యాభాస్యం
బి. జనార్దన్‌రెడ్డి మహబూబ్​నగర్​ జిల్లా బాలానగర్‌ మండలం పెద్దాయిపల్లి గ్రామంలో జన్మించాడు. ఆయన పదవ తరగతి వరకు బాలానగర్‌ మండల కేంద్రంలోనిలో ప్రభుత్వ పాఠశాల చదివాడు. ఆయన మహబూబ్‌నగర్‌ జిల్లా కేంద్రంలోని ఎంవీఎస్‌ జూనియర్‌ కళాశాలలో ఇంటర్మీడియట్‌ పూర్తి చేశాడు.ఆయన హైదరాబాద్ రాజేంద్రనగర్‌ లోని ఆచార్య జయశంకర్ వ్యవసాయ విశ్వవిద్యాలయంలో వెటర్నరీ సైన్స్‌లో డిగ్రీ, పీజీ పూర్తి చేశాడు.

వృత్తి జీవితం
బి. జనార్దన్‌రెడ్డి 1990లో ఏపీపీఎస్సీ గ్రూప్‌-1లో ర్యాంకు సాధించి డిఫ్యూటీ కలెక్టర్‌గా ఎంపికయ్యాడు. ఆయన ఉమ్మడి ఆంధ్రప్రదేశ్ రాష్ట్రంలో నల్లగొండ, నెల్లూరు ఆర్డీవోగా, వరంగల్‌, అనంతపురం జిల్లాల కలెక్టర్‌గా పనిచేశాడు. 2014లో తెలంగాణ ఏర్పడిన తర్వాత అగ్రికల్చర్‌, హార్టికల్చర్‌, సెరికల్చర్‌, మార్కెటింగ్‌ శాఖల కమిషనర్‌గా, సహకారశాఖ రిజిస్ట్రార్‌గా, జీహెచ్‌ఎంసీ కమిషనర్‌గా, హెచ్‌ఎండీఏ కమిషనర్‌గా, విద్యాశాఖ కమిషనర్‌గా పనిచేశాడు. జనార్దన్ రెడ్డి ప్రస్తుతం రాష్ట్ర వ్యవసాయ శాఖ ప్రిన్సిపల్‌ సెక్రటరీ, కమిషనర్‌గా పనిచేస్తున్నాడు. ఆయన ఐఏఎస్ గా 2022 నవంబరులో పదవీ విరమణ పొందనున్నా ఆయనను 2021, మే 19న టీఎస్‌పీఎస్సీ చైర్మన్‌గా రాష్ట్ర ప్రభుత్వం నియమించింది.

రాష్ట్రంలో 2023లో కొత్త ప్రభుత్వం ఏర్పడిన వెంటనే గత ప్రభుత్వంలో నియమితులైన టీఎస్‌పీఎస్సీ చైర్మన్ జనార్ధన్ రెడ్డి, మిగతా ముగ్గురు సభ్యులు తమ పదువులకు రాజీనామా చేశారు.

మూలాలు

వర్గం:మహబూబ్ నగర్ జిల్లా వ్యక్తులు
వర్గం:ప్రభుత్వ పదవులు నిర్వహించినవారు
వర్గం:తెలంగాణకు చెందిన ప్రభుత్వ ఉద్యోగులు